મૂળ પશ્ચિમ બંગાળના શુભાંકર વાસુદેવ ભાદુરી રવિવાર મોડી રાત્રે થલતેજમાં પોતાના ઘરે જવા નીકળ્યો હતો. દોઢ વાગ્યે ગુરુદ્વારા પાસે ન્યૂયોર્ક ટાવરના બસ સ્ટેન્ડ પાસે સર્વિસ રોડ ઉપરથી પસાર થતાં શુભાંકરને બાઈક ઉપર આવેલા ત્રણ શખ્સે રોક્યો હતો. લાફો મારી સાથળ ઉપર ચપ્પુનો ઘા મારી ત્રણેય શખ્સ પાકીટ લૂંટી ભાગ્યા હતા. Rs 30 અને આધારકાર્ડ સાથેનું પાકીટ લૂંટાતા શુભાંકરે બૂમાબૂમ કરતા ભેગા થયેલાં લોકોએ પીછો કરતાં થોડે આગળ બીજો હોટલ કર્મચારી સુબોધ રામનારાયણ મહંતો લૂંટાઈ ગયેલી હાલતમાં પડ્યો હતો. સુબોધ મળ્યો તેનાથી માંડ 60-70 ફૂટ દૂર મિર્ચ મસાલા રેસ્ટોરન્ટ સામે સર્વિસ રોડ પર એક યુવક ઈજાગ્રસ્ત હાલતમાં મળ્યો હતો. હોટલ કર્મચારી ઝુલ્ફીકારઅલી છમંછુર શેખનનો મોબાઈલ ફોન અને પર્સ લૂંટી લેવાયા હતા. ઝુલ્ફીકારને સોલા સિવિલ ખસેડાતાં મૃત જાહેર કરાયો હતો.